ปัญหาสิวเป็นเรื่องใกล้ตัวที่สามารถเกิดขึ้นได้กับทุกคน ด้วยสภาพผิวหน้าที่แตกต่างกันไปของแต่ละบุคคล ส่งผลให้ความรุนแรงของสิวต่างกันออกไป บางคนอาจมีสิวมากแต่หายเร็ว บางคนมีสิวน้อยแต่หายยากแถมขึ้นบ่อย อย่างไรก็ตามทุกคนก็อยากมีหน้าใสไร้สิวกันทั้งนั้น ปัจจัยที่ทำให้ผิวหน้าของเราเกิดสิวมีหลายสาเหตุด้วยกันอาทิ
อากาศ
คนที่อยู่เมืองที่มีอากาศหนาว มักจะไม่ค่อยมีสิวขึ้น แต่คนที่อาศัยอยู่เมืองที่มีความร้อน ความชื้น แดดจัดจะทำให้มีเหงื่อออกเยอะ ไขมันที่หน้าจะออกเยอะกว่าปกติ ทำให้ผิวหน้ามันได้ง่าย และเข้าไปกระตุ้นให้เกิดสิวได้ง่ายกว่า รวมถึงแสงจากรังสีUV ที่จะทำให้ผิวของคุณแห้งทำให้ต่อมไขมันถูกกระตุ้นให้ผลิตไขมันส่วนเกินออกมามากขึ้น
อารมณ์
ความเครียด การนอนหลับไม่เพียงพอ ความกดดัน ทั้งหมดล้วนแล้ว แต่ไปให้เกิดการแปรปรวนทางอารมณ์ และส่งผลไปกระตุ้นทำให้ต่อมไขมันทำงานมากขึ้น ทำให้เกิดสิวได้
อาหาร
อาหารที่รับประทานเข้าไปในแต่ละวัน รู้หรือไม่ว่าบางชนิดอาจจะส่งผลกระทบหรือเป็นตัวกระตุ้นให้เกิดสิวได้เป็นอย่างดี ซึ่งอาหารประเภทนั้นๆ จะไปทำให้ระดับฮอร์โมนในเลือดมากเกินไป และไปทำให้ต่อมไขมันผลิตน้ำมันมากขึ้น
สิ่งแวดล้อม
มลพิษทางอากาศ สิ่งสกปรกต่างๆ เป็นตัวกระตุ้นที่ทำให้ผิวหน้าเกิดการเสื่อมได้ และควันรถยนต์ที่มีน้ำมันปนเปื้อนออกมาก็เป็นอีกสาเหตุกระตุ้นให้เกิดสิวได้เช่นกัน หรือการสูบบุหรี่ สูบยาสูบชนิดต่างๆ มากเกินไป สามารถทำให้สิวเกิดสิวอักเสบขึ้นได้ เพราะเกิดอนุมูลอิสระ และทำให้องค์ประกอบของไขมันใต้ชั้นผิวเปลี่ยนแปลง